### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Stephan Bach var forhindret i at deltage i udvalgets behandling af sagen.

### Resumé

Teknik og Miljø foreslår en justering af afdelingens organisering.

Klimasekretariatet vil fremover referere til direktøren for Teknik og Miljø og skal bidrage til politikformulering, projekter og indsatser på tværs af hele Teknik og Miljø, med udgangspunkt i klimaindsatsen. Navnet ændres til Sekretariatet for Klima og Grøn Omstilling.

Mobilitetsområdet flyttes fra forvaltningen Planlægning og Miljø og vil fremover være en del af forvaltningen Drift og Anlæg, som samtidig ændrer navn til Mobilitet, Anlæg og Drift. Med ændringen afvikles en række uhensigtsmæssige snitflader ved den nuværende organisering, og samlingen sikrer mobilitetsområdet en stærk samlet platform i forhold til den fortsatte udvikling af [adresse].

Forvaltningen Plan og Miljø ændrer navn til Plan, Byggeri og Miljø for at understrege fokus på den borger- og virksomhedsrettede byggesagsbehandling.

Den foreslåede organisationsændring er præsenteret for MED-systemet i Teknik og Miljø. Høringssvarene har ikke givet grundlag for at ændre indstillingen.

### Indstilling

Det indstilles til [adresse],

At 1) De foreslåede justeringer af Teknik og Miljøs organisering og dertil hørende bevillingsmæssige ændringer godkendes, som beskrevet i indstillingen.

### Sagens forløb

07-03-2019 Borgmesterens Afdeling påtegning
Fremsendes til Borgmesterens Afdeling. Borgmesterens Afdeling har ingen bemærkninger til indstillingen.
 11-03-2019 Magistraten
Fremsendes til [adresse] med bemærkning, at Magistraten i mødet den 11. marts 2019 anbefaler, at byrådet tiltræder Magistratsafdelingen for Teknik og Miljøs indstilling af 28. februar 2019.
 20-03-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 20. marts 2019.
 27-03-2019 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Stephan Bach var forhindret i at deltage i udvalgets behandling af sagen.

 03-04-2019 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 3. april 2019 har vedtaget Magistratens indstilling i overensstemmelse med erklæring fra Teknisk Udvalg af 27. marts 2019.